JayJayThrowThrow/commonwealth-wiki-mix huggingface dataset:
نیچر

* لفظ نیچر کی تلاش یہاں لاتی ہے۔ اس کے قدرتی مفہوم کے لیے دیکھیے فطرت (Nature)
نیچر سائنسی دنیا کا ایک مشہور رسالہ ہے۔ یہ 1869ء سے برطانیہ میں چھپنا شروع ہوا۔ اس میں اہم سائنسی تحقیقاتی مقالے سادہ زبان میں چھپتے ہیں۔ یہ ہفتہ وار رسالہ ہے۔


* لفظ نیچر کا قاعدہ یہ ہے جس طرح قوم کی چال چلن ہوتی ہے اسی کے موافق قانون اور حکومت ہوتی ہے ۔

زمرہ:انگریزی زبان کے مجلات
زمرہ:علوم فطریہ
زمرہ:کامنز زمرہ جس کا ربط ویکی ڈیٹا پر ہے
زمرہ:انگلستان میں 1869ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:1869ء سے شائع ہونے والے رسالے
زمرہ:تعلیمی مجلات
زمرہ:علمی مجلات
زمرہ:انگریزی جرائد
زمرہ:ہفت روزہ رسالے
زمرہ:امریکی ہفتہ وار رسالے
زمرہ:سائنس اور ٹیکنالوجی جرائد
زمرہ:مملکت متحدہ سے شائع ہونے والے رسالے
آج ٹی وی

آج ٹی وی پاکستان کا تفریحی چینل ہے۔ یہ چینل پاکستان کے پہلے کاروباری اخبار بزنس ریکارڈر گروپ کی ملکیت ہے۔ آج ٹی وی سے تفریحی، معلوماتی پروگرام نشر کیے جاتے ہیں۔ ایک کاروباری اخبار کے زیر نگرانی چلنے کی وجہ سے کاروباری خبریں اور تجزیے بھی پیش کیے جاتے ہیں۔
مزید

* پاکستان کے ٹی وی چینل
بیرونی روابط

* آج ٹی وی
* بزنس ریکارڈر
حوالہ جات

زمرہ:2005ء میں قائم ہونے والے ٹیلی ویژن چینل اور اسٹیشن
زمرہ:24 گھنٹے چلنے والے پاکستانی خبروں والے ٹیلی ویژن چینل
زمرہ:اردو زبان کے ٹیلی ویژن چینل
زمرہ:اسلام آباد میں ٹیلی ویژن اسٹیشن
زمرہ:پاکستان کے ٹی وی چینل
زمرہ:پاکستانی ٹیلی ویژن نیٹ ورکس
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:پاکستان میں 2005ء کی تاسیسات
استماتت

تصغیر|بائیں|300px|خلیات میں سقوطیت (apoptosis) کا شکلیاتی اظہار: خلیات میں ہونے والی اس خودکشی میں یہاں دیگر پہلوؤں کو نظر انداز کرتے ہوئے صرف شکلیات پر توجہ دی گئی ہے۔ جب کوئی خلیہ ناقابل علاج حد تک نقص یافتہ ہو جائے تو پھر اس کی سقوطیت ہی جاندار کو نقصانات سے بچاتی ہے، اس دوران وہ خلیہ اپنی موت کے مراحل میں مختلف مخصوص کیمیائی مرکبات کا اخراج کرتا ہے جو [[مدافعتی نظام کے خلوی اکلیات (phagocytes) کو متحرک کرتے ہیں اور اپنی جانب بلاتے ہیں اور پھر یہ خلوی اکلیات، اس خلیے کا بچا کھچا مواد یا اس کا مردہ جسم کھا کر جگہ صاف کردیتے ہیں]]
استماتت (apoptosis) اصل میں قدرت کی جانب سے خلیات کے DNA میں ترمیز شدہ ایک قسم کا برمجہ (programming) ہے جو ایسے خلیات اپنے آپ کو ختم (گویا خودکشی) کرنے کے لیے استعمال کرتے ہیں کہ جن میں کوئی نقص واقع ہو جائے اور اس نقص کی وجہ سے نہ صرف یہ کہ وہ اپنے افعال انجام دینے سے قاصر ہوجائیں بلکہ جاندار کو ان کی موجودگی سے مختلف اقسام کی پیچیدیگیوں کے ظاہر ہونے کا خطرہ ہو (مثلا سرطان وغیرہ)۔

خلیات کی اس قسم کی موت (death)، اس موت سے بالکل الگ ہے جو کسی چوٹ، ضرب یا صدمہ کی وجہ سے واقع ہوجاتی ہے کیونکہ یہاں باقاعدہ ایک پروگرام کے تحت یہ کام انجام دیا جا رہا ہے اور مرنے والے خلیے پر کوئی چوٹ نہیں آئی بلکہ وہ اپنے اندر پیدا ہوجانے والے نقص کی وجہ سے ایک طے شدہ منصوبہ بندی کے تحت مر رہا ہوتا ہے، اسی وجہ سے اس قسم کی خلیاتی موت کو برمجہ خلیاتی موت (programmed cell death) میں شمار کیا جاتا ہے۔
وجہ تسمیہ

انگریزی میں اس عمل کو apo + ptosis سے مرکب کر کہ بنایا گیا ہے apo یہاں ہوجانے یا الگ ہوجانے کے معنوں آتا ہے اور ptosis کا مطلب گر جانے کا ہوتا ہے یعنی apoptosis کا مطلب ہوا الگ ہوکر گر جانا، جسم کے زندہ خلیات سے الگ ہوجانا یا بالفاظ دیگر خودکشی کرلینا یا مر جانا اور زندہ خلیات سے ہٹ جانا وغیرہ۔ اردو میں اس کو سقوطیت اس لیے کہا جاتا ہے کہ یہی انگریزی لفظ کا متبادل ہے، سقوطیت کا لفظ سقوط سے بنا ہے اور اس کا مطلب ہوتا ہے گر جانا جبکہ “یت“ کا اضافہ یہاں دو وجوہات سے استعمال کیا جاتا ہے۔ اول تو یہ کہ “یت“ کی وجہ سے سقوط ہوجانے کا اندازہ ہوتا ہے یعنی یہ apo کا متبادل ہے اور دوم یہ کہ سقوط کا لفظ حیاتیات و طب میں دیگر معنوں میں بھی استعمال ہوتا ہے لہذا اس کو سقوطیت کہہ کر سقوط کے دیگر معنوں سے الگ کیا جاتا ہے تاکہ کوئی ابہام پیدا نہ ہو۔
مزید دیکھیے

* برمجہ خلیاتی موت (programmed cell death)
* سرطان (Cancer)
حوالہ جات

زمرہ:برمجہ خلیاتی موت
زمرہ:سلعیات
زمرہ:مدافعتی نظام
زمرہ:مناعیات
زمرہ:موت
زمرہ:ویکی ڈیٹا سے مختلف مختصر وضاحت
زمرہ:ایچ آئی وی/ایڈز
زمرہ:اصطلاحات حیاتیات
زمرہ:حیاتیاتی عوامل
زمرہ:تولید
زمرہ:امراضیات
زمرہ:خلیائی حیاتیات
برمجہ خلیاتی موت

پروگرامنگ خلیاتی موت (programmed cell death) جیسا کہ نام سے ظاہر ہے کہ خلیات (cells) کی ایسی موت کو کہا جاتا ہے کہ جو ایک طے شدہ حکمت عملی کے تحت ایسے خلیات کو ختم کرنے کے لیے عمل میں لائی جاتی ہے کہ جو اس قدر ٹوٹ پھوٹ چکے ہوں کہ انکا درست کرنا جسم (بلکہ خلیے) کے بحالی آلیہ (mechanism) کے لیے ناممکن ہو گیا ہو۔ اور چونکہ یہ موت، اس موت سے الگ ہوتی ہے کہ جو خلیات میں چوٹ یا ضرب کے صدمے سے تفکک (decomposition) اور necrosis کی وجہ سے پیدا ہوتی ہے اور اس موت کی اسی ترتیب اور مرحلہ وار میکانیکی (mechanical) خصوصیت کی وجہ سے اسے برمجہ (programmed) خلیاتی موت کہا جاتا ہے۔ سادہ سے الفاظ میں اگر کہا جائے تو یوں کہ سکتے ہیں کہ یہ دراصل ناقابل اصلاح حد تک جسم کے لیے بے کار ہوجانے والے خلیات کی خودکشی کا عمل ہوتا ہے۔
مزید دیکھیے

* سقوطیت (Apoptosis)
* سرطان (Cancer)
حوالہ جات

زمرہ:برمجہ خلیاتی موت
زمرہ:سلعیات
زمرہ:موت
زمرہ:ویکی ڈیٹا سے مختلف مختصر وضاحت
خلوی اکل

خلوی تو خلیہ کو کہا جاتا ہے اور اکل کا مطلب کھانا ہوتا ہے، گویا خلوی اکل کا مفہوم خلیات کا کھانا ہے یعنی خلیات اگر کچھ کھائیں تو اس عمل کو حیاتیات میں خلوی اکل کہا جائے گا اور انگریزی میں اسے phagocytosis کہتے ہیں، جہاں phago کا مطلب اکل یا کھانا اور cytosis کا مطلب خلوی ہوتا ہے۔ اور وہ خلیہ جو اکل کرتا ہے یا کھاتا ہے اسے خلوی اکلیہ (phagocyte) کہا جاتا ہے جس کی جمع خلوی اکلیات ہوتی ہے۔
مزید دیکھیے

* درون اکل (Endocytosis)
* برون اکل (Exocytosis)


زمرہ:خلوی حیاتیات
زمرہ:خلوی عملیات
زمرہ:خلیہ
زمرہ:ویکی ڈیٹا سے مختلف مختصر وضاحت
زمرہ:مدافعتی نظام
درون اکل

درون تو اندر، اندرونی یا داخلی کو کہا جاتا ہے اور اکل کا مطلب کھانا ہوتا ہے، گویا درون اکل کا مفہوم خلیات کا اندر کی جانب کھانا ہے یعنی خلیات اگر کچھ کھا کر اپنے اندر کوئی چیز لے کرجائیں تو اس عمل کو حیاتیات میں درون اکل کہا جائے گا اور انگریزی میں اسے endocytosis کہتے ہیں، جہاں endo کا مطلب درون یا داخلی کا ہے اور cytosis کا مطلب خلوی ہوتا ہے۔ اور وہ خلیہ جو اندر کی جانب کھاتا ہے اکل کرتا ہے اسے درون اکلیہ (endocyte) کہا جاتا ہے جس کی جمع درون اکلیات ہوتی ہے۔ یہ دراصل ایک قسم کی خلوی اکل (phagocytosis) ہے۔
مزید دیکھیے

* خلوی اکل (Phagocytosis)
* برون اکل (Exocytosis)


زمرہ:خلوی حیاتیات
زمرہ:خلوی عملیات
زمرہ:خلیہ
زمرہ:ویکی ڈیٹا سے مختلف مختصر وضاحت
دیوان سید آل رسول علی خان

دیوان سید آل رسول علی خان اجمیری والی ہندوستان کے سجادہ نشین رہے ہیں۔
ولادت

آپ کی ولادت 1893ء ضلع گڑگاؤں (ہندوستان) میں ہوئی۔ آپ خواجہ سید خورسند علی المعروف بہ ’’پیرجی‘‘ کے صاحبزادے ہیں۔
تعلیم

والد گرامی اور مولانا عبدالمجید سے اکتساب علم کیا۔ اپنے والد سے بیعت کی اور انہی سے خرقۂ خلافت بھی عطا ہوا۔ اس کے علاوہ بسّی شریف کے میاں علی محمد خان چشتی نظامی(1881ء 1975ء) سے بھی خرقۂ خلافت پایا۔
سجادہ نشینی

1922ء میں اجمیر شریف کے سجادہ نشین سید شرف الدین کے لاولد فوت ہو جانے پر آپ سلطان الہند خواجہ غریب نواز کے سجادہ نشین قرار پائے اور 1947ء تک حضور خواجہ غریب نواز کی درگاہ معلی کی سجادگی کے روحانی و مذہبی فرائض انجام دیتے رہے۔ علم و فضل اور روحانیات میں اپنی مثال آپ تھے۔
; تحریک پاکستان میں حصہ : تحریک پاکستان میں آپ کی خدمات آب زر سے لکھنے کے قابل ہیں۔ آپ شروع ہی سے مسلم لیگ اور تحریک پاکستان کے زبردست حامی تھے۔
ہجرت

1947ء کے بعد اگرچہ حکومت ہند نے ان پر بہت زور دیا کہ وہ بدستور خواجہ اجمیری کی درگاہ کے انتظام و انصرام کی ذمہ داری انجام دیتے رہیں اور منہ مانگی مراعات دینے کی پیش کش کی لیکن انھوں نے غیر مسلم حکومت کے تحت رہنا قبول نہ کیا اورسنت نبوی صلی اللہ علیہ وآلہ وسلم کی اتباع میں قیام پاکستان کے چند روز بعد اپنے پورے خاندان کے ساتھ ہجرت کر کے پاکستان تشریف لے آئے یہاں انھوں نے پہلے سرگودھا میں قیام کیا اور پھر کچھ عرصہ بعد پشاور آ گئے اور یہاں چوک شادی پیر ہشت نگری میں قیام فرما ہو کر خلق خدا کی روحانی تربیت فرمانے لگے۔
سیرت

آپ کی تمام زندگی تقوی اور پرہیز گاری سے مملو تھی چنانچہ وقت آخرعالم نزع میں بھی صاحبزادگان کو تسلی اور کلمہ حق کی تلقین کے سوا زبان مبارک پر کچھ نہ تھا اس وقت آپ کے چہرے پر سکون اس نفسِ مطمئن کو بشارتِ جنت کی علامت بن رہا تھا۔ درگاہ معلی اجمیر شریف کی سجادگی تو ایک بڑا اعزاز تھا لیکن آپ اپنے قیام اجمیر کے دوران میں اعزازی مجسٹریت اور وزیٹر سنٹرل جیل بھی رہے اعزازی مجسٹریٹ کی حیثیت سے خدمات کی انجام دہی میں یہ آپ کا معمول رہا کہ جب کوئی نادار شخص کسی قصور کی بنا پر آپ کے سامنے پیش کیا جاتا تو آپ اس پر کم از کم جرمانہ عائد فرماتے۔ بسا اوقات ان کا جرمانہ معاف بھی فرما دیتے۔ آپ کا فرمانا ہوتا کہ یہ شخص جتنی دیر اپنا روزگار چھوڑ کر یہاں موجود رہا یہ سزا بھی اس کے لیے کافی ہے۔ آپ کی خداخوفی اور غریب پروری کا یہ عالم تھا کہ آپ ان غریبوں کی اپنی جیب خاص سے اس طرح مدد فرمایا کرتے کہ اکثر غریب یہی دعا کیا کرتے کہ اللہ کرے ہمارا چالان صاحب کے سامنے پیش ہو۔ بطور سجادہ نشین آستانہ عالیہ اجمیر شریف، درگاہ معلی کی اصلاح کے لیے آپ نے ایک کمیٹی مقرر فرمائی اور 1936 ء میں ایک باقاعدہ ایکٹ کے تحت اس کمیٹی کے انتظامات چلانے کا سلسلہ شروع کیا۔ یہاں بھی آپ کی بے غرضی کا یہ عالم تھا کہ باوجود اہل اجمیر کی شدید خواہش اور مطالبہ کے آپ نے اس کمیٹی کی صدارت خود قبول نہ فرمائی۔ مولانا معین الدین اجمیری اور راجا غضنفر علی خان ایڈووکیٹ نے اپنی تصانیف میں کے اس ایثار کو نمایاں طور پر بیان کیا ہے۔
وفات اور تدفین

آپ کی وفات حسرت آیات 8/جمادی الاول 1393ھ بمطابق9/ جون 1973ء کو ہوئی اور بیری باغ بیرون یکہ توت دروازہ پشاورکے قبرستان میں امانتاً مدفون ہوئے۔
تابوت کی منتقلی اورتحصیل فتح جنگ ضلع اٹک میں تدفین : 1994ء میں آپ کا تابوت لاکر کر گلشن سلطان الہند بمقام راماں تحصیل فتح جنگ ضلع اٹک میں سپرد خاک کیا گیا۔
آپ کے بعد آپ کے بڑے صاحبزادے دیوان سید آل مجتبی علی خان سجادہ نشیں ہوئے ۔
حوالہ جات

زمرہ:تاریخ اٹک
زمرہ:سیرت و سوانح
زمرہ:مشائخ اٹک
ای نمبر

ای نمبر (E Numbers) وہ شماریاتی عنوان یا رمز ہیں جو بین الاقوامی شماریاتی نظام (International Numbering System :INS) کے تحت ایسے کیمیائی اجزاء کے لیے استعمال ہوتے ہیں جو عموماً اضافی غذائی اجزا کے طور پر استعمال ہوتے ہیں مگر ان کے دیگر استعمال بھی ہیں۔ یورپی اتحاد کے ممالک میں ان ای نمبروں کا استعمال قانونی طور پر ضروری ہے مگر یہ باقی دنیا میں بھی استعمال ہوتے ہیں۔ عموماً ان سے پہلے انگریزی حرف ای (E) اور اس کے بعد کوئی نمبر استعمال کیا جاتا ہے۔ مثلاً E-422، E-471 وغیرہ۔ یہ اجزاء حلال بھی ہو سکتے ہیں اور حرام بھی۔
جدول بندی

اردو متبادل مہیا ہونے تک انگریزی الفاظ کا استعمال کیا گیا ہے۔

زمرہ:1962ء کی متعارفات
زمرہ:غذائی ملاوٹیں
زمرہ:کیمیا


زمرہ:ویکی ڈیٹا سے مختلف مختصر وضاحت
زمرہ:خوراکیں
زمرہ:1979ء کی متعارفات
زمرہ:شناختگر
حلال (اصطلاح)

حلال جس کا استعمال و ارتکاب باعث گناہ نہ ہو۔
حلال کی تعریف

* فقہا کرام نے حلال کی تعریف کی ہے:
* الحلال فی الشرع ما اباحہ الکتاب والسنۃ ای ما ا باحہ اللہ وضدہ الحرام۔
* شریعت میں حلال وہ ہے جسے اللہ کی کتاب اور رسول کی سنت نے مباح قرار دیا ہو یعنی جس کی حلت اللہ کی طرف سے ثابت ہے، حلال کے مقابل حرام ہے۔
* وہ چیزیں یا کام جو اسلامی شریعت میں حرام نہ کی گئے ہوں۔ دوسرے الفاظ میں ایسی چیزیں اور کام جن کا استعمال شرعاً درست جائز ہو۔ دیگر مذاہب میں بھی کچھ چیزیں یا کام منع کرتے ہیں اور باقی کی اجازت ہوتی ہے اس لیے حلال کا لفظ ان مذاہب کے لحاظ سے اجازت دی گئی چیزوں کے لیے بھی استعمال ہو سکتا ہے۔
حوالہ جات

زمرہ:اسلام اور جانور
زمرہ:اسلامی اخلاقیات
زمرہ:اسلامی اصطلاحات
زمرہ:اسلامی تعلیم
زمرہ:چھوٹے پیغام خانوں کا استعمال کرنے والے مضامین
زمرہ:حلال غذا
زمرہ:شرعی قانونی اصطلاحات
زمرہ:فقہ
زمرہ:قانون غذا
زمرہ:کامنز زمرہ جس کا ربط ویکی ڈیٹا پر ہے
زمرہ:مذہبی اصطلاحات
زمرہ:مذہبی کھانا اور مشروب
زمرہ:ویکی ڈیٹا سے مختلف مختصر وضاحت
بھگوان

بھگوان (ہندی:भगवान) کے معنی خوش قسمتی اور خوش بختی رکھنے والے کے ہوتے ہیں اور اس سے اس کا مفہوم الہامی، مقدس جلال اور شان و شوکت تک پہنچ کر ہندو مذہب میں خالق یا God کا لیا جاتا ہے اور اسے مطلق کامل طاقت تسلیم کیا جاتا ہے۔
اللہ اور بھگوان

وضاحت: گویا اللہ کا لفظ بھی God کے معنوں میں آتا ہے اور اس وجہ سے یہ دیگر زبانوں میں اس لفظ کا متبادل تو کہا جا سکتا ہے مگر یہاں یہ فرق اور تمیز کرنا لازم ہے کہ اللہ سے مراد وہ خالق ہستی ہے کہ جو واحد ہے اور لاشریک ہے، نہ تو اس کی کوئی جسمانی یا مادی تشریح کی جا سکتی ہے نہ کوئی برقی اور توانائی کی۔ لہذا دیگر مذاہب کے ایسے خالق کے نام جو اپنا شریک رکھتے ہیں یا پھر یہ کو ان کی ذاتی تعریف (مادی یا توانائی کے لحاظ سے ) بیان کی جاتی ہو وہ اللہ کا متبادل نہیں کہے جا سکتے، ان کے لیے مناسب اور متبادل لفظ دیوتا ہے یا پھر یہ کہ خالق کہا جا سکتا ہے۔

حبیب

اللہ ،براہمہ کی تفصیل ہندومت اور اسلام می۔ ایک جیسی ہی ہے ذات کے اعتبار سے البتہ صفات کے لحاظ سے ہندومت میں شیو اور شنو کا تصور پایا جاتاہے۔ جو شاہد صوفیانہ غلطی ہو سکتی ہے ورنہ جب براہمہ خالق کائنات مطلق ہے بیٹا رکھے نہ باپ نہ وہ کای سے پیدا ہے اور نہ اس جیسا کوئی ہے نہ اس کی ابتدا ہے اور نہ ڈکی کوئی انتہا ہے نہ وہ وجود کا محتاج ہے۔ اس جیسے کے علاوہ کسی کو اگر کام سپرد کیا وہ براہمہ تو نہیں ہو سکتا ۔ جبکہ سپردگی تو اسلام میں بھی ہے جیسے جبرائیل کو وحی اور عزرائیل کو موت اور اسرافیل قیامت اور میکائیل کو بارش اور ہوا کا کام سپرد ہے ۔ لیکن خالق وہی ہے ۔ باقہ سب مخلوق.

زمرہ:ہندو دیوتاؤں کے نام
زمرہ:ہندو فلسفیانہ تصورات
زمرہ:ویکی ڈیٹا سے مختلف مختصر وضاحت
گولی

تصغیر|بائیں
گولی ایک ٹھوس چھوٹے ہتھیار کا نام ہے جسے کسی آتشیں اسلحے پستول، بندوق یا مشین گن کی مدد سے چلایا جا سکتا ہے۔ یہ اکثر جست کی بنی ہوتی ہے۔ گولی میں بارود نہیں ہوتا یہ اپنے نشانے کو اپنی حرکی توانائی کے زور سے نقصان دیتی ہے۔ اس کی شکل گول ہوتی ہے اس لیے اسے گولی کہتے ہیں۔
تاریخ

آتشیں اسلحے اور گولی کی تاریخ ایک جیسی ہے۔ ابتدا میں گولی دھات یا پتھر کے بنٹوں کی شکل کی ہوتی تھی جسے ایک بند نالی کے بالکل شروع ميں بارود کے آگے رکھا جاتا تھا۔ بارود کو آگ لگنے کی صورت میں گولی تیزی سے نالی سے نکل کر آگے جاکر ٹکراتی تھی۔ 1500ء سے 1800ء تک یہ اپنی ابتدائی شکل میں تھی۔ برطانوی فوج کے کپتان نارٹن نے 1836ء میں گولی کو "گولی" کی شکل دی۔ وقت کے ساتھ ساتھ اس میں مزید تبدیلیاں آئیں۔ امریکی خانہ جنگی میں 90٪ اموات گولی لگنے سے ہوئیں۔ گولی اپنی جدید شکل میں 1883ء کو سوئستان میں بنی۔ یہ گولی تانبے کی تھی۔ چونکہ تانبے کا جست سے کہین زیادہ درجہ پگھلاؤے تھا اور یہ جست سے زیادہ سخت تھی اس لیے اس کا اسراع بھی بہت زیادہ تھا جس سے اس کی رفتار، حد اور درستی کافی زیادہ بڑھ گئی۔
بائیں|چوکھٹا|سات کلومیٹر فی سیکنڈ کی رفتار سے گولی کا ایلومینیئم کی چادر میں سوراخ کرنا۔ اگر سوراخ نہ بھی بنے تو بھی دوسری طرف ایلومینیئم جھڑتا ہے۔

زمرہ:قذائف
زمرہ:قذائف اسلحات
زمرہ:گولہ بارود
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:سیسہ
زمرہ:آتشیں اسلحوں کے پرزے
زمرہ:شکار کا سامان
سلیلہ (مرض)

تصغیر|بائیں|250px|سلیلہ کے ایک مریض کا تنظیرداخلی|تنظیرداخلی (endoscopy) سے معائنہ کرنے پر اس کی [[آنت کے حلقی قولون (sigmoid colon) میں نظر آنے والے سلائل کی ایک camera سے لی گئی تصویر]]
علم طب میں سلیلہ (polyp) ایک شاذی یا abnormal نشو و نما کو کہا جاتا ہے۔ سادہ سے الفاظ میں اس کو یوں کہا جا سکتا ہے کہ یہ جسم میں موجود نظام ہاضمہ کی اندرونی جھلیوں سے بڑھ کر نکلنے والی غیر معمولی نشو و نما ہوتی ہے یعنی اگر آنتوں وغیرہ کی mucous membrane غیر فطری طور پر بڑھنے لگے اور بڑھ کر انگلی نما ابھا سے بنا دے تو اس کو سلیلہ کہا جاتا۔
وجہ تسمیہ

اس کو انگریزی میں polyp کہنے کی وجہ یہی ہے کہ اس کی شکل ایک آبی جاندار سے بہت ملتی ہے جسے polyp ہی کہا جاتا ہے اور اردو میں بھی اس کو سلیلہ کہنے کی وجہ یہی ہے کیونکہ polyp کو اردو میں سلیلہ کہتے ہیں۔ اس کی جمع قواعد کے مطابق تو سلائل کی جاتی ہے جبکہ اردو میں سلیلے بھی کہا جا سکتا ہے۔ خود polyp کا لفظ یونانی polypos سے بنا ہے جس کا کا مطلب حبار (cuttlefish) کا ہوتا ہے اور اس کو polypos کہنے کی وجہ یہ ہے کہ poly کا مطلب متعدد یا کثیرالتعداد کا ہوتا ہے، چونکہ cuttlefish میں متعدد پیر پائے جاتے ہیں اسی وجہ سے اسے یہ نام دیا گیا۔
بیان

سلیلہ جیسا کہ اوپر ذکر ہوا کہ نظام ہاضمہ کی اندرونی جھلیوں سے نکلنے والی نامعمولی نشو و نما ہوتی ہے اور یہ ظاہر ہے کہ معدہ اور قولون جیسے اعضاء میں پایا جانے والا مرض ہے۔ ان کی جسامت مختلف ہو سکتی ہے عموما یہ 1 تا 2 انچ تک کی جسامت میں بن جاتے ہیں۔ کچھ افراد میں سلائل یعنی polyps وراثی ہوتے ہیں جبکہ کچھ میں یہ محصولی (acquired) بھی ہو سکتے ہیں۔ acquired ایسی کیفیات کو کہا جاتا ہے کہ جو والدین کی جانب سے وراثت میں نہ ملی ہوں یعنی وراثی یا genetic نہ ہوں۔
اہمیت

سلائل کا شمار سرطان کی ایک قسم میں کیا جاتا ہے جو جسم میں بہت زیادہ تیزی سے نہیں پھیلتی بلکہ اپنی جگہ ہی عرصہ تک محدود رہتی ہے اور اسی وجہ سے اس اس کو سرطان حلیم (benign cancer) کہا جاتا ہے۔ سرطان کی دوسری قسم وہ ہوتی ہے جو جسم میں بہت کم عرصہ میں پھیل جاتی ہے اور اس کو سرطان عنادی (malignant cancer) کہتے ہیں۔
مزید دیکھیے

* سرطان (cancer)
* ورم غدہ (adenoma)

زمرہ:سلعیات
زمرہ:نسوانیات
زمرہ:طب
زمرہ:ویکی ڈیٹا سے مطابقت رکھنے والی مختصر تفصیل
عنق

العنق اس کے معنی گردن ہیں جس کی جمع اعناق ہے ۔
قرآن میں ہے : وَكُلَّ إِنسانٍ أَلْزَمْناهُ طائِرَهُ فِي عُنُقِهِ [ الإسراء/اور ہم نے پر انسان کے اعمال کو ( یہ صورت کتاب ) اس کے گلے میں لٹکا دیا ہے ۔
وسیع مفہوم

گلا، گردن؛ جسم کا وہ حصہ جو سر اور دھڑ کو ملاتا ہے؛ پوشاک کا وہ حصہ جو گردن کو لپیٹتا یا اس تک پہنچتا ہو؛ دوڑ میں پیمانے کے طور پر گھوڑے یا کسی دوسرے جانور کی گردن کی لمبائی؛ کوئی بھی تنگ جوڑ یا حصہ جس سے کسی جانور کی گردن کا تصّور پیدا ہو؛ زمین کا لمبوترا خاکنائے یا زمین کی تنگ پٹّی جو کسی راس میں پانی کے دو بڑے قطعات کو ملائے؛ بوتل یا ایسی ہی کسی اور چیز کا تنگ حصہ؛ گٹار یا ستار کا لمبا پتلا حصہ جو دھڑ سے سر تک ہو۔ (ارضیات) لاوے کا جما ہوا ٹکڑا۔ (طباعت) ٹائپ کے چہرے اور کندھے کا درمیانی حصہ۔ (فنِ تعمیر) لاٹ کا سب سے نِچلا حصہ جو ستون کے بالائی حصہ پر واقع ہوتا ہے۔ (تشریح الاعضا) ہڈی یا عُضو کا بھِنچا ہوا حصہ۔ (دندان سازی) دانت کے بالائی حصے اور جڑ کا درمیانی حصہ۔ (فعل متعدی) گردن یا گلاگھونٹنا۔ (فعل لازم) (عوامی) سینے سے لگانا یا پیار کرنا۔
حوالہ جات

زمرہ:جسم انسانی
تکون

* مثلث (ہندسہ، ریاضی)
* (جیومیٹری) تکون؛
* مثلث؛
* کثیرالاضلاع جس کے تین اطراف اور تین زاویے ہوں؛
* اس طریقے پریا اس وضع کی بنی ہوئی کوئی شے، جیسے قطعۂ زمین کا کونا؛
* تین کونوں والا مسطح اور سیدھی اطراف والا آلہ جس سے جیومیٹری کی اشکال یا خطوط بنائے جائیں؛
* تِکڑی یا تین کا مجموعہ؛ ایسی جذباتی کیفیت جس میں تین افراد شامل ہوں،جیسے ایک شخص جس پر دو عورتیں عاشق ہوں۔
* (موسیقی) تھاپ کا ساز جو فولاد کے تکونے کڑے کی شکل کا ہوتا ہے اور ایک کونے کی طرف سے کھلا ہوتا ہے۔
حوالہ جات
حمید جتوئی

پیدائش: 1919
انتقال:جنوری 2004ء

عبد الحمید جتوئی پاکستان کے سندھ سے تعلق رکھنے والے بزرگ سیاست دان اور سابق وزیر اعلیٰ سندھ لیاقت جتوئی کے والد ہیں۔
حالات زندگی

عبد الحمید جتوئی دادو کے گاؤں بیٹو جتوئی میں پیدا ہوئے۔ تین مرتبہ ممبر قومی اسمبلی منتخب ہونے والے اپنے مخصوص انداز اور فکر کی وجہ سے گذشتہ چار دہائیوں تک سندھ کی سیاست پر چھائے رہے۔

انھوں نے مغربی پاکستان اسمبلی میں ون یونٹ کے خلاف ووٹ دیا تھا۔ اور شیخ مجیب کے چھ نکات کی حمایت کی تھی۔ وہ جی ایم سید اور میر غوث بخش بزنجو کے فکری ساتھی سمجھے جاتے تھے۔

حمید جتوئی نے ہمیشہ حزب مخالف کا ساتھ دیا اور حکومت پر تنقید کو شیوہ بنائے رکھا۔ انھوں نے خود کبھی سرکاری عہدہ نہیں قبول نہیں کیا تاہم ان کی سیاست کے طفیل ان کے بیٹے لیاقت جتوئی تین مرتبہ وزیر اور ایک مرتبہ وزیر اعلی سندھ رہے۔

جتوئی کا شمار سندھ کے بڑے قوم پرست رہنماؤں میں ہوتا ہے۔ ساٹھ کے آخری عشرے میں جب ذوالفقار علی بھٹو نے پیپلز پارٹی بنائی تو وہ اس میں شامل ہو گئے۔ لیکن آگے چل کر ان کے اور بھٹو کے درمیاں اختلاف پیدا ہو گئے اور وہ پہلے سندھی رہنما تھے جنھوں نے قومی اسمبلی میں ذوالفقار علی بھٹو کی مخالفت کی۔ جس کی پاداش میں انھیں گرفتار بھی کیا گیا لیکن عدالت نے ان کی نظربندی کو کالعدم قرار دے دیا۔

اس واقعہ کے بعد وہ بھٹو اور پیپلز پارٹی کی سیاست کے مخالف ہو گئے اور آخر وقت تک اس موقف پر قائم رہے۔ انھوں نے مسلم لیگ کی جونیجو حکومت اور بعد میں نواز شریف حکومت کی حمایت کی۔ ضیاء دور میں جب پیپلز پارٹی زیر عتاب تھی تب سندھ میں سیاسی خلا کو پر کرنے کے لیے محتلف سیاست دانوں، خاص طور پر قوم پرستوں کو اکٹھا کرنے کی کوشش کی گئی۔ انھوں نے ایسے وقت میں وجود میں آنے والے سندھ قومی اتحاد کی تشکیل میں اہم کردار ادا کیا۔

انیس سو پچاسی میں غیر جماعتی انتخابات کے بعد جب ملک میں مارشل لا ہٹانے کے لیے اسمبلی کے اندر تحریک چلی تب جتوئی نے حاجی سیف اللہ کے ساتھ ملکر اہم کردار ادا کیا۔ حمید جتوئی آخر تک کالاباغ ڈیم کے مخالف رہے۔
وفات

حميد گردوں کی تکلیف کی وجہ سے جنوری 2004 ٕ کو انتقال ہوا۔
حوالہ جات

زمرہ:پاکستانی سیاست دان
زمرہ:سندھی شخصیات
خواجہ خورشید انور

خواجہ خورشید انور پاکستان کے مشہور موسیقار۔ میانوالی میں پیدا ہوئے۔ مہدی حسن کی آواز میں ’مجھ کو آواز دے تو کہاں ہے‘، نورجہاں کی آواز میں ’دل کا دیا جلایا‘، ’رم جھم رم جھم پڑے پھوہار‘ اور ان جیسے ان گنت لافانی گیتوں کے خالق۔ اُن کے والد خواجہ فیروز الدین ایک مشہور وکیل تھے۔ خواجہ خورشید انور نے 1935ء میں گورنمنٹ کالج لاہور سے فلسفے میں ایم اے کرنے کے بعد 1936 میں آئی سی ایس کا امتحان تو پاس کر لیا لیکن کالج کے ابتدائی زمانے میں جب انقلابی تنظیم نوجوان بھارت سبھا کے رہنما بھگت سنگھ اپنے دو ساتھیوں کے ساتھ لاہور بوسٹل جیل میں سزائے موت کا انتظار کر رہے تھے تو اِسی تنظیم کا رکن ہونے کی پاداش میں خواجہ صاحب کو جیل جانا پڑا اور بعد میں یہی وجہ رہی کہ انگریز سرکار نے انھیں انڈین سول سروس کے لیے مناسب نہ سمجھا۔
تخلیقی سفر کا آغاز

اپنے عہد کے اس عظیم موسیقار کے تخلیقی سفر کا آغاز ویسے تو 1939ء میں آل انڈیا ریڈیو لاہور سے ہوتا ہے لیکن یہ بات 1941ء کی ہے جب ان کی ترتیب دی ہوئی موسیقی کی پہلی فلم کڑمائی بمبئی (اب ممبئی) سے ریلیز ہوئی۔ اور یوں گلوکارہ راجکماری کی آواز میں ’ماہی وے راتاں‘ سے خواجہ صاحب کے فلمی موسیقی کے سفر کا آغاز ہوتا ہے۔
پاکستان آمد

1953ء میں بمبئی سے لاہور منتقل ہونے کے بعد انھوں نے مجموعی طور پر 18 فلموں کی موسیقی ترتیب دی جن میں انتظار، ہیر رانجھا اور کوئل جیسی کامیاب فلمیں شامل ہیں۔ فلم انتظار کا گانا ’چاند ہنسے دنیا بسے روئے میرا پیار‘ خواجہ صاحب کی موسیقی میں گلوکارہ نورجہاں کا گایا ہوا پہلا گانا ہے۔
تخلیق کار

خواجہ خورشید انور موسیقار کے علاوہ ایک کامیاب تمثیل نگار، شاعر اور ہدایتکار بھی تھے۔ بحیثیت ہدایتکار انھوں نے ہمراز، چنگاری اور گھونگٹ جیسی فلمیں بنائی اور اِن فلموں کی موسیقی بھی ترتیب دی۔ مشہور شاعر فیض احمد فیض کے ساتھ ان کی بہت اچھی دوستی رہی۔ دونوں ایک ہی سال میں اس دنیا سے رخصت ہوئے۔ خواجہ صاحب نے اپنی پوری زندگی فن کے معاملے میں کبھی سمجھوتہ نہیں کیا۔ اُن کی موت پر احمد راہی نے کہا کہ عزت کی روٹی تو سب کھاتے ہیں لیکن عزت سے بھوکا رہنا صرف خورشید صاحب کو آتا تھا۔framepx|تصغیر|بائیں|خواجہ خورشید انور
اعزازات

* ستارۂ امتیاز صدر پاکستان کی طرف سے 1980 میں اعزاز
* نگار ایوارڈز 1962 میں گھونگھٹ (فلم) بہترین موسیقی کا اعزاز
حوالہ جات
بیرونی روابط

* http://www.citwf.com/person479906.htm، Filmography of Khwaja Khurshid Anwar on Complete Index To World Film (C.I.T.W.F.) website, Retrieved 23 مئی 2016
* ، Profile of Khwaja Khurshid Anwar on Pakistan Film Magazine website, Retrieved 23 مئی 2016
* ، Filmography of Khwaja Khurshid Anwar, Retrieved 23 مئی 2016


زمرہ:1912ء کی پیدائشیں
زمرہ:1984ء کی وفیات
زمرہ:پاکستانی فلم پروڈیوسر
زمرہ:پاکستانی فلم ہدایت کار
زمرہ:پاکستانی فنکار
زمرہ:پاکستانی ماہرین موسیقیات
زمرہ:پاکستانی مسلم شخصیات
زمرہ:پاکستانی منظر نویس
زمرہ:پاکستانی نغمہ ساز
زمرہ:پنجابی شخصیات
زمرہ:تمغائے حسن کارکردگی وصول کنندگان
زمرہ:ستارۂ امتیاز وصول کنندگان
زمرہ:گورنمنٹ کالج یونیورسٹی لاہور کے فضلا
زمرہ:لاہور کے فلم ہدایت کار
زمرہ:لاہور کے مصنفین
زمرہ:لاہور کے موسیقار
زمرہ:نگار اعزاز جیتنے والی شخصیات
زمرہ:بیسویں صدی کے منظر نویس
زمرہ:ویکی ڈیٹا سے مختلف مختصر وضاحت
زمرہ:لاہوری شخصیات
ایم اشرف

منظور اشرف (پیدائش: یکم فروری 1938ء | وفات : 4 فروری 2007ء) پاکستان کے مشہور فلمی موسیقار تھے۔ 60ء کے عشرے میں منظور کے ساتھ کام کیا اور ان کی جوڑی منظور اشرف کے نام سے بہت مشہور ہوئی۔ اس کے بعد یہ جوڑی ٹوٹ گئی اور یوں منظور منظر عام سے غائب ہو گئے لیکن ایم اشرف نے موسیقی کی دنیا میں اپنا ایک الگ نام پیدا کیا۔ سن ساٹھ، ستّر اسّی اور نوّے کی دہائیوں میں ایم اشرف نے مجموعی طور پر 600 سے زیادہ فلموں کی موسیقی ترتیب دی۔

انھوں نے بطور میوزک ڈائریکٹر شباب کیرانوی کی فلم ’سپیرن‘ سے اپنے کام کا آغاز کیا اور آنے والے چالیس برس تک بِلا تکان اردو اور پنجابی فلموں کے لیے ہر طرح کے گانوں کی موسیقی مرتب کرتے رہے۔ ان کا زیادہ تر کام شباب پروڈکشن کے لیے ہی تھا۔

فلم کی موسیقی آرٹ سے زیادہ ایک ’کرافٹ‘ کا درجہ رکھتی ہے جس میں کہانی کی صورتِ حال اور گیت کے بولوں کو مدِ نظر رکھ کر دُھن بنانی ہوتی ہے۔ بہت سے ماہرینِ موسیقی جو سنگیت وِدیّا کے ساگر میں بڑی گہرائی تک جا سکتے ہیں، فلمی موسیقی کی جھیل میں چند ہاتھ بھی نہیں تیر سکتے کیونکہ یہاں موسیقار آزاد نہیں ہوتا اور اُسے کئی طرح کے تکنیکی اور کمرشل تقاضوں کو سامنے رکھتے ہوئے دُھن بنانی پڑتی ہے۔

ایم اشرف نے بلا شبہ اِن تمام تقاضوں کو پورا کیا اور دھنیں بھی ایسی تخلیق کیں جو فوراً عوام کو ذہن نشین ہوجائیں۔ ملکہ ترنم نورجہاں اور سُر کے بادشاہ مہدی حسن سے لے کر طاہرہ سید، رجب علی، اخلاق احمد، نیرہ نور اور انور رفیع تک ہر گلوکار اور گلوکارہ نے اُن کے مرتب کردہ گیت گائے۔

اِن کے ترتیب دیے ہوئے کچھ گیتوں کی موسیقی تو امر ہے جیسے ’ہمارے دِل سے مت کھیلو‘، ’جب کوئی پیار سے بُلائے گا‘، ’تمہی ہو محبوب میرے ‘، ’تو جہاں کہیں بھی جائے میرا پیار یاد رکھنا‘، ’میرا بابو چھیل چھبیلا میں تو ناچوں گی‘، ’دِل کو جلانا ہم نے چھوڑ دیا، چھوڑ دیا‘ وغیرہ۔
مشہور نغمے

اسی طرح لوک دھنوں پہ ترتیب دیے ہوئے اُن کے پنجابی نغمے بھی فوراً ہی زبان زدِ خاص و عام ہو جاتے تھے مثلاً ’نمبواں دا جوڑا اسی باگے وچوں توڑیا‘، ’دو پتّر اناراں دے ‘ یا پھر مشہورِ عالم ’میرا لونگ گواچا‘۔ سنہ ساٹھ اور ستر کے عشروں میں ان کو بہترین موسیقار کے طور پر ایک درجن سے زیادہ ایوارڈ ملے۔ ان کے تینوں بیٹے شعبۂ موسیقی سے منسلک ہیں۔

زمرہ:1938ء کی پیدائشیں
زمرہ:1942ء کی پیدائشیں
زمرہ:2007ء کی وفیات
زمرہ:پاکستانی موسیقار
زمرہ:پاکستانی نغمہ ساز
زمرہ:نگار اعزاز
زمرہ:نگار اعزاز جیتنے والی شخصیات